
Давлат тиббий суғуртаси жамғармаси Ички аудит хизматининг марказий аппаратида 8 та штат бирликдан (шундан, 3 таси ҳудудий филиал бош мутахассислари) иборат мустақил тузилма сифатида ташкил этилган бўлиб, 2026 йил 1 январь ҳолатига 7 нафар ички аудит миллий малака сертификатига эга бўлган ходимлар фаолият олиб бормоқда.
Давлат тиббий суғуртаси жамғармаси Ички аудит хизматининг 
2025 йиллик режасига 29 та объекти киритилган бўлиб, шундан
24 тасида ўтказилган аудит тадбирида 43 068,2 млн.сўмлик хато-камчиликлар аниқланиб, аудит тадбири якуни билан раҳбариятга ҳисобот киритилиб, Давлат аудити дастурий комплексига ўрнатилган тартибда жойлаштирилган бўлиб, шундан 4 та ташкилотда  аниқланган  21 286,6 млн сўмлик молиявий хато-камчиликлар  бўйича тўпланган хужжатлар ҳуқуқни муҳофаза қилиш органига тақдим қилинган. 	
Шунингдек, ҳуқуқни мухофаза қилувчи органларнинг топшириғига асосан 4 та ташкилотда режадан ташқари ўтказилган аудит тадбирида 
4 899,4 млн.сўмлик молиявий хато-камчиликлар аниқланиб, тўпланган хужжатлар ҳуқуқни муҳофаза қилиш органига тақдим қилинган. 

Жамғарма ички аудит хизмати томонидан  1 нафар фуқаронинг  мурожатига асосан 1 та объектда режадан ташқари ўтказилган аудит тадбирида 2 211,5 млн.сўмлик  молиявий хато-камчиликлар аниқланиб, тўпланган хужжатлар ҳуқуқни муҳофаза қилиш органига тақдим қилинган. 

Бундан ташқари, Ўзбекистон Республикаси Президентининг 2021 йил 
28 июлдаги ПҚ-5199 сонли қарори бўйича 13 та тиббиёт муассасалари томонидан 2025-йилда  қоғоз шаклида тақдим қилинган тиббий хизматлар ҳисоботларини тасдиқланган базавий  нархлар билан солиштириш орқали жойига чиқмаган ҳолда ўрганилганда  тиббий ҳисоботларга ортиқча киритилган 1 294,5 млн. сўмлик ортиқча тўловларни олди олинишига эришилган.

